OzLabs/hebrew-wiki-articles huggingface dataset:
פרשת ההאקר מאשקלון

פרשת ההאקר מאשקלון היא פרשת סייבר חוצת יבשות שבה האקר ישראלי איים דרך מחשבו האישי לפוצץ מטוסים, בתי ספר, ומוסדות יהודיים באמריקה, אירופה ואוסטרליה.

==ההאקר==
מ', בן 19, יהודי ישראלי-אמריקאי הלוקה באוטיזם. מתגורר באשקלון עם שני הוריו. נעצר במרץ 2017 והואשם כאחראי על האיומים על הקהילה היהודית בארצות הברית. מ' לא שירת בצה"ל עקב בעיות נפשיות והחל לבצע את העבירות שיוחסו לו עוד בהיותו קטין. שמו נאסר לפרסום בישראל בלבד. במסמכים המשפטיים האמריקאים ובעיתונות הזרה הוא מופיע בשמו המלא.<ref></ref><ref></ref>

==הפרשה==
לפי משטרת ישראל, מ' השתמש ב"טכנולוגיות מתקדמות" כדי להסוות את קולו ולהסוות את העובדה שהשיחות הגיעו מישראל. לפי מסמכי בית המשפט, מ' פרסם לכאורה את שרותיו ברשת האפלה בתמחור של 30 דולר עבור איום על בית ספר. סנגורו של מ' אמר כי יש לו גידול במוח שייתכן שמשפיע על התנהגותו. מ' נחשד באיומים על למעלה מ-2000 מוסדות שונים בארצות הברית, קנדה, בריטניה, ניו זילנד ואוסטרליה כולל שגרירות ישראל בוושינגטון, הקונסוליה הישראלית במיאמי, בתי ספר, קניונים, תחנות משטרה, בתי חולים וחברות תעופה. על פי הדיווחים, האיומים שלו גרמו להזנקת מטוסי קרב, להטלת מכלי דלק ממטוסים שביצעו נחיתות חירום, ולפינוי בתי ספר.

בנובמבר 2018 בית המשפט המחוזי גזר על מ' 10 שנות מאסר. מ' ערער לבית המשפט העליון, ועונשו הופחת ל-7 שנות מאסר לאחר שלטענת שופטי בית המשפט הם התחשבו במצבו. ההאקר יוצג בידי עורך הדין יורם שפטל.

==קישורים חיצוניים==
* 

==הערות שוליים==

קטגוריה:האקרים
קטגוריה:אישים ששמם אסור לפרסום
The World Is Not Enough

The World Is Not Enough (בעברית: העולם אינו מספיק) הוא סינגל מאת הלהקה האמריקאית גרבג', אשר שוחרר ב-4 באוקטובר 1999. השיר שימש כשיר הנושא של הסרט "העולם אינו מספיק", ה-19 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם.

==כתיבה==
דון בלאק כתב את שיא הנושא עבור הסרט העולם אינו מספיק, ודייוויד ארנולד, המלחין הרשמי של הסרט, הלחין אותו. ארנולד פנה ללהקת גרבג' והציע להם לבצע את השיר. הלהקה הקליטה את השיר במהלך סיבוב הופעות באירופה, ולאחר מכן סיימה להקליט ולמקסס אותו באולפני ארמורי בקנדה.

השיר מסופר מנקודת מבטה של אלקטרה קינג, האנטגוניסטית הראשית בסרט.

== מיקומי שיא ==

== קישורים חיצוניים ==
* 

קטגוריה:שירי 1999
קטגוריה:סינגלים מ-1999
קטגוריה:שירים מסרטי ג'יימס בונד
קטגוריה:שירים באנגלית
קטגוריה:בלדות משנות ה-1990
קטגוריה:בלדות רוק
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיסלנד
אולה סולבאקן

אולה סלבאג סולבאקן (בנורווגית: Ola Selvaag Solbakken; נולד ב-7 בספטמבר 1998 במלהוס שבנורווגיה) הוא כדורגלן נורווגי המשחק בעמדת קשר הכנף באוראווה רד דיימונדס ובנבחרת נורווגיה.

== קריירת מועדונים ==
סולבאקן גדל במחלקות הנוער של מלהוס ורוזנבורג. הוא החל את הקריירה המקצוענית שלו ברנהיים במסגרת ליגת העל הנורווגית, במדיה ערך 37 הופעות ליגה והבקיע ארבעה שערים.

=== בודה/גלימט ===
ב-18 בדצמבר 2019 חתם סולבאקן על חוזה לשתי עונות בבודה/גלימט מליגת העל הנורווגית. הוא שיחק במועדון במשך שלוש עונות, בהן ערך 63 הופעות ליגה והבקיע 13 שערים, וזכה בשתי אליפויות נורווגיה.

=== רומא ===
ב-23 בנובמבר 2022 חתם סולבאקן על חוזה לארבע עונות וחצי ברומא מהסרייה א', שיחל ב-2 בינואר 2023, עם תום חוזהו בבודה/גלימט.

===אולימפיאקוס ויפן===
ב-1 בספטמבר 2023 הושאל סולבאקן לאולימפיאקוס לעונה אחת. במדי הקבוצה ערך 5 הופעות ליגה. בינואר 2024 הושאל לאוראווה רד דיימונדס היפנית עד לסוף העונה.

== קריירה בינלאומית ==
ב-13 בנובמבר 2021 ערך סולבאקן את הופעת הבכורה שלו בנבחרת נורווגיה, בתיקו 0-0 נגד נבחרת לטביה במסגרת מוקדמות מונדיאל 2022.

== תארים ==
;בודה/גלימט
* אליפות נורווגיה (2): 2020, 2021

== סטטיסטיקת קריירה ==
נכון ל-21 בינואר 2023
{| class="wikitable"
|+
! rowspan="2" |מועדון
! rowspan="2" |עונה
! rowspan="2" |ליגה
! colspan="2" |ליגה
! colspan="2" |אירופה
! colspan="2" |גביע
! colspan="2" |סה"כ
|-
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="3" |רנהיים
|2018
| rowspan="2" |ליגת העל הנורווגית
|11
|0
|0
|0
|0
|0
|11
|0
|-
|2019
|26
|4
|0
|0
|3
|2
|29
|6
|-
! colspan="2" |סה"כ
!37
!4
!0
!0
!3
!2
!40
!6
|-
| rowspan="4" |בודה/גלימט
|2020
| rowspan="3" |ליגת העל הנורווגית
|22
|3
|2
|0
|0
|0
|24
|3
|-
|2021
|26
|6
|2
|0
|0
|0
|28
|6
|-
|2022
|15
|4
|16
|7
|0
|0
|31
|11
|-
! colspan="2" |סה"כ
!63
!13
!20
!7
!0
!0
!83
!20
|-
|רומא
|2022/2023
|סרייה א
|1
|0
|0
|0
|0
|0
|1
|0
|-
! colspan="3" |סה"כ בקריירה
!101
!17
!20
!7
!3
!2
!123
!26
|}

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני בודה/גלימט
קטגוריה:כדורגלני רומא
קטגוריה:כדורגלני אולימפיאקוס
קטגוריה:כדורגלני אוראווה רד דיימונדס
קטגוריה:כדורגלני נבחרת נורווגיה
קטגוריה:ספורטאים זרים באיטליה
קטגוריה:ספורטאים זרים ביוון
קטגוריה:ספורטאים זרים ביפן
קטגוריה:נורווגים שנולדו ב-1998
דון יוסף (וילהויקיוסה, אסטוריאס)

דון יוסף (בתעתיק מאסטורית: Don Yuçaf) או דון יוסה (Yuça) הוא רופא יהודי-ספרדי שהתגורר באוביידו<ref></ref><ref></ref>, אך מוזכר גם בכמה תעודות מחבל הארץ וילהויקיוסה שבאסטוריאס. הוא הרופא הראשון במחקר ההיסטורי של חבל ארץ זה בהמאה ה-15<ref></ref> ואחד מיהודי אסטוריאס המוכרים ביותר כיום למחקר<ref></ref>, ואף הוגדר במאמר כ"רופא החשוב בזמנו בעיר אוביידו"<ref></ref>.

כפי הנראה שאותו "יוסף היהודי", כפי שכונה בכתבים שמזכירים אותו, שגשג מבחינה כלכלית, ועל כך העיד כינויו "דון". בעקבות זאת התעסק בסחר חליפין, הלווה כספים והוזכר אף כמי שחייב שני עגילי זהב לאישה נוצרייה שהתלוננה על חובות שיש לאנשים כלפיה<ref></ref>, ואף רכש לבתו חלקת אדמה (עת הופלו היהודים על ידי השלטונות הנוצריים לרעה ונאלצו לשלם מס גדול מאשר הנוצרים על רכישות), בלב השטח שהוגדר כגטו היהודי, שלימים יועדה לבית עלמין<ref></ref> לקהילה היהודית הקטנה בוילהקיוסה<ref></ref>.

== קישורים חיצוניים ==
* [https://dialnet.unirioja.es/descarga/articulo/2489893.pdf LOS JUDIOS DE PALENCIA]

== הערות שוליים ==

קטגוריה:יהודים ספרדים
קטגוריה:רופאים יהודים בימי הביניים
קטגוריה:אישים שחיו במאה ה-14
קטגוריה:אישים שחיו במאה ה-15
אהרון אלדו זוהר

אהרון אלדו זוהר (נולד ב־4 באפריל 1939) הוא איש צבא ומנהל ישראלי, כיהן כראש המטה של פיקוד מרכז בדרגת תת-אלוף.

== ביוגרפיה ==
אלדו נולד בבנגאזי שבלוב, כבנם הצעיר של מיסה לבית ג'רבי ופנחס זוארץ.
ב-14 בנובמבר 1942, במהלך מלחמת העולם השנייה, נהרגו אביו ושניים מאחיו מפצצה שנפלה במרכז העיר.
בשנת 1950 עלה לישראל עם אמו ושלושת אחיו שנותרו בחיים. הם נקלטו בשער העלייה והועברו למעברה בנתניה.

בשנים 1956 - 1958 למד בהפנימייה הצבאית לפיקוד ובביה"ס הריאלי בחיפה.

ב־1958 התגייס לחיל התותחנים. ב־1960 סיים בהצטיינות קורס קצינים.
בשנים 1960 - 1965 שירת בתפקידי פיקוד שונים בגדוד 403 ובגדוד 404.
בשנים 1965 - 1966 התמנה לקצין אג"ם של מפקדת הסיוע בחטיבה 14 באוגדה 36, בפיקודו של אריק שרון.

במלחמת ששת הימים לחם עם חטיבה 14 בקרב אום-כתף, בחצי האי סיני.

בתקופת מלחמת ההתשה קיבל מינוי חירום של סמג"ד מילואים בגדוד 403 ולאחר מכן מונה לסגן מפקד גדוד 334.

במלחמת יום כיפור לחם ברמת הגולן כמפקד גדוד מילואים 412.

לאחר מלחמת יום כיפור קיבל את הפיקוד על גדוד 334, ברמת הגולן.
בהמשך פיקד על חטיבת האש 282 בגולן, עד סוף שנת 1978.
בשנת 1979 מונה למפקד התותחנים של פיקוד מרכז, תחת האלוף משה לוי.
לאחר מכן קודם לדרגת תת-אלוף והתמנה לתפקיד ראש המטה של פיקוד מרכז, בתקופת האלוף אורי אור.

בסוף 1983 השתחרר מצה"ל והגיש מועמדותו לראשות עיריית נתניה, ברשימה עצמאית. הרשימה זכתה לחמישה מושבים ואלדו כיהן כממלא מקום ראש העיר.
בשנים 1986 - 1991 עבד כמנהל פרויקטים וכמנהל תפעול בהמועצה לשיווק פרי הדר.
בשנים 1991 - 1993 היה המנהל הראשון של קניון הזהב בראשון לציון.
בשנים 1994 - 1999 ניהל פרויקטים בחברת תשלו"ז נכסים של יצחק תשובה.

אלדו בוגר תואר ראשון באוניברסיטת תל אביב בהיסטוריה של המזרח התיכון ואפריקה ובמדעי המדינה, ובוגר המכללה לביטחון לאומי.

נשוי לרותי, אב לשלושה וסב לשמונה.

== ראו גם ==
* חטיבת האש 282
* הפגזת דמשק על ידי תותחי צה"ל במלחמת יום הכיפורים
* אלוף בן, האיש שהפגיז את דמשק, במחנה, 8.10.1992.

== קישורים חיצוניים ==
* 

2022 11
קטגוריה:מנהלים ישראלים
קטגוריה:תתי-אלופים בצה"ל
קטגוריה:ישראלים ילידי לוב
קטגוריה:עולים לאחר קום המדינה
קטגוריה:בוגרי הפנימייה הצבאית לפיקוד חיפה
קטגוריה:בוגרי אוניברסיטת תל אביב
קטגוריה:חברי מועצת העיר נתניה
קטגוריה:ישראלים שנולדו ב-1939
קטגוריה:חיילי חיל התותחנים במלחמת ששת הימים
קטגוריה:מפקדי גדודים במלחמת יום הכיפורים
קטגוריה:חיילי חיל התותחנים במלחמת יום הכיפורים
יען אסייתי

יען אסייתי (שם מדעי: Struthio asiaticus) הוא מין נכחד של יען ממשפחת היעניים, אשר חי החל מהפליוקן ברחבי תת-היבשת ההודית עד שנכחד במשך ההולוקן ככל הנראה לפני 25,000 עד לפני 8,000 שנה מזמננו, מעט לאחר עידן הקרח האחרון. ממצאים נוספים שלו התגלו אולי במזרח אסיה ובאפריקה אך אלה בעלי קושי זיהוי ונחשבים למוטלים בספק. יענים גם נמצאו על כלי חרס בסין, כך שאולי חיו לצד האדם שם ואולי נכחדו בגללו.

היען ידוע משרידים מאובנים חלקיים ושבורים, בעיקר מהודו, מונגוליה, סין וביצי אולי אולי התגלו גם בקזחסטן. מממצאי ה-DNA נראה שהיה שייך לסוג יען (Struthio). הוא תואר למדע בידי החוקר הצרפתי אלפונס מילנה-אדוארד ושמו המדעי מרמז על שהתקיים באסיה (בדומה ליען סורי שנכחד בהמשך). 

יען זה קרוב מעט ליען המצוי ונחשב למעט גדול ממנו. מדידה של מאובני יען אסייתי שהתגלו במרוקו מרמזים שהיה כבד ב-20% מהיען המודרני, אך ממצאים אלה נחשבים במבוטלים, מאחר שהחומר המאובן בהם רעוע מדי.

==קישורים חיצוניים==

==הערות שוליים==

קטגוריה:יעניים
קטגוריה:עופות שחיו בפליוקן
קטגוריה:עופות שחיו בפליסטוקן
קטגוריה:עופות שנכחדו בהולוקן
קטגוריה:אסיה: עופות שנכחדו
קטגוריה:מגה-פאונה נכחדת של אירואסיה
קטגוריה:מאובני טקסונים שתוארו ב-1871
היפולימניון

שלוש השכבות:I-האפילמניון, II-המטלמניון, III-ההיפולמניון. החצים מתארים את תנועת הרוח הגורמת לערבול המים
ריכוז החמצן בשכבות השונות
ההיפולימניון (ביוונית "היפו" פירושו נמוך ו"לימנוס" פירושו אגם) הוא שכבת המים הצפופה התחתונה באגם מרובד תרמית.

אגם מרובד תרמית הוא אגם בו מתקיימות שלוש שכבות הנבדלות זו מזו בין היתר בטמפרטורה ובצפיפות המים. שכבות אלה נוצרות בעונה החמה, כאשר השמש מחממת את פני המים ועצמת הרוח הנמוכה אינה גורמת לערבול עמוד המים עד לעומקו. עומקם והטמפרטורה של השכבות הללו תלויים בקו רוחב, בעונות השנה ובמידת ערבול עמוד המים על ידי הרוחות.<ref></ref>

השכבה העליונה, האפילימניון (אנ'), היא השכבה בעלת הטמפרטורה הגבוהה ביותר והצפיפות הנמוכה ביותר. התרמוקלינה או המטלמניון, היא שכבת ביניים המפרידה בין השכבה העליונה לשכבה התחתונה. השכבה התחתונה, ההיפולמניון, שלא באה במגע עם קרינת השמש, היא השכבה בעלת הטמפרטורה הנמוכה ביותר והצפיפות הגבוהה ביותר.

להיפולימניון מספר מאפיינים הנגזרים מהיותו מנותק מהסביבה החיצונית:
* היעדר אור אשר אינו מאפשר קיום פוטוסינתזה.
* ריכוז החמצן במים יורד בהדרגה כתוצאה מפעילות החיידקים המפרקים חומר אורגני וצורכים לצורך זה חמצן. היעדר חמצן (היפוקסיה או אנוקסיה) אינו מאפשר התפתחות צומח ובעלי חיים.
* טמפרטורה נמוכה ואחידה.<ref></ref>
* צפיפות מים גבוהה.

בעונות הקרות, כאשר עוצמת קרני השמש נחלשת ועצמת הרוח מתגברת, השכבה העליונה מתקררת, הרוח יוצרת זרמי עומק המערבלים את מי האגם והטמפרטורה של שלוש השכבות משתווה. תופעה זאת מכונה היפוך. באגמים מסוימים ההיפוך עשוי להתרחש יותר מפעם אחת בשנה.

ההיפוך מאפשר העברת חמצן וחומרי מזון בין האפילמניון להיפולימניון.

== ראו גם==
* מטלימניון

== קישורים חיצוניים ==
* [https://web.archive.org/web/20040510151706/http://wow.nrri.umn.edu/wow/teacher/thermal/teaching.html ריבוד תרמי]

== הערות שוליים ==

קטגוריה:אקולוגיה מימית
קטגוריה:לימנולוגיה
אמיטוקיון

אמיטוקיון (שם מדעי: Ammitocyon) הוא סוג נכחד של טורף מהמשפחה כלבי דוב, אשר התקיים באירופה סוף המיוקן שלפני 9.1 מיליון שנה.

הסוג ידוע משלדים מאובנים כמעט שלמים שהתגלו במדריד, ספרד והוא תואר למדע ב-2021 בידי Morales ואנשיו. שם הסוג ניתן לכבוד האלה המצרית אמות, אשר הייתה בחציה היפופוטם, תנין ואריה בנוסף על הסיומת "cyon" - כלב ביוונית עתיקה. הסוג הכיל מין אחד - Ammitocyon kainos, שפירושו: "חדש" מיוונית עתיקה.

טורף זה היה היפרקרניבור בהתבסס על מבנה שיניו וגודל ניביו הארוכות והחדות ששימשו לקריעת בשר. הוא הגיע לגודל של אריה ממוצע במשקל 230 ק"ג והיה בעל חוטם ולסת גדולים וקצרים באורכם עם מפתח פה רחב, ומה מעט לזה של הברבורופליס. היו לו גפיים חזקות עם מפרקים מחוזקים ואולי גם טפרים נשלפות כשל חתוליים .

==ראו גם==
*מגאריקיון - טורף קרוב שהתגלה לצידו במדריד.

==קישורים חיצוניים==

==הערות שוליים==

קטגוריה:כלבי דב
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באירופה
קטגוריה:מאובני טקסונים שתוארו ב-2021
גלדיס נייט

גלדיס נייט, 1997
גלדיס מריה נייט (באנגלית: Gladys Maria Knight; נולדה ב-28 במאי 1944) היא זמרת, שחקנית ואשת עסקים אמריקאית. נודעה בעיקר בשל הלהיטים שהקליטה בין שנות ה-60 לשנות ה-80, אשר הקנו לה את הכינוי "קיסרית הנשמה" ("Empress of Soul").

נייט נולדה באטלנטה, ובילדותה שרה במקהלת הכנסייה המקומית. היא התפרסמה לראשונה בגיל שמונה כאשר זכתה בתוכנית הטלוויזיה "The Original Amateur Hour". באותה שנה החלה להופיע יחד עם אחיה מרלד ובני דודיה ויליאם גסט ואדוארד פאטן. בהמשך הקימו הארבעה את להקת "גלדיס נייט והפיפס" שהתקיימה ברציפות עד 1989. שניים משירי הלהקה הגיעו למקום הראשון בבילבורד הוט 100: "Midnight Train to Georgia" ו-"That's What Friends Are For"). לאחר התפרקות הלהקה הופיעה נייט כאמנית סולו.

אחד עשר סינגלים שלה הגיעו למקום הראשון במצעד שירי ה-R&B/היפ-הופ, שישה אלבומים שלה הגיעו למקום הראשון במצעד אלבומי ה-R&B/היפ-הופ. היא זכתה בשבעה פרסי גראמי (שלושה עם הפיפס וארבעה כאמנית סולו), ונכנסה להיכל התהילה של הרוק אנד רול יחד עם הפיפס. שניים משיריה ("I Heard It Through the Grapevine" ו-"Midnight Train to Georgia") הוכנסו להיכל התהילה של הגראמי בשל ערך "היסטורי, אמנותי ומשמעותי". היא גם הקליטה את שיר הנושא לסרט ג'יימס בונד מ-1989 "רישיון להרוג". מגזין הרולינג סטון דירג את נייט בין 100 הזמרים הגדולים בכל הזמנים.

==קישורים חיצוניים==

* 

==הערות שוליים==

קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:זמרות אפרו-אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי המדליה הלאומית לאמנויות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
אפקט מעל הממוצע

בענף הפסיכולוגיה החברתית, אפקט מעל הממוצע או אשליית העליונות, הוא הטיה קוגניטיבית ומוטיבציונית בשירות העצמי, לפיה אנשים נוטים להעריך את עצמם באופן מובהק מעל לממוצע בהשוואה לאחרים. אשליית העליונות היא אחת מני אשליות חיוביות רבות הניכרות בחקר האינטליגנציה, בביצוע יעיל של משימות ומבחנים, ומאפיינים אישיים ותכונות אישיות רצויות. אפקט המאופיין בהיעדר מתאם בין מדדים אובייקטיביים של מידת הדיוק בהחלטת הפרט לבין רמת הביטחון שלו באותה החלטה קרוי אפקט ביטחון יתר.

אחד ההסברים המרכזיים במחקר הוא שתופעה זו מהווה הטיה לטובת העצמי (Self-serving bias). משמע, לאדם יש נטייה מוטיבציונית שעיקרה שמירה על דימוי עצמי חיובי. האדם נוטה לראות עצמו באור חיובי ולהסיק מסקנות המשמרות או מחזקות את צרכיו ואת ערכו האישי. לדוגמה, טיילור ובראון (1988) טוענים במחקרם כי אשליה חיובית על העצמי מאפשרת להתמודד עם תסכולים בחיי היומיום ואף מקדמת רווחה נפשית.

הסברים אחרים רואים את אפקט ה'טוב מהממוצע' כנובע מהטיה קוגניטיבית ולא מהטיה מוטיבציונית. האדם אינו מעריך עצמו באמת כמעל הממוצע אלא ישנן טעויות קוגניטיביות אשר מביאות להטיה. הטעויות מבוססות על הערכות לא רציונליות שנעשות בשלב קבלת החלטות, לדוגמה, בשל זמינות בזיכרון של מידע על העצמי יותר ממידע על האחר או בשל כישלון בהערכה סטטיסטית של סיכויי האחר אשר מובילים להטיה.

התופעה ידועה גם בשמות הטיית העליונות, ותחושת העליונות היחסית. אפקט דאנינג-קרוגר הוא צורה של עליונות אשלייתית שמפגינים אנשים במשימה שבה רמת המיומנות שלהם נמוכה.

== לקריאה נוספת ==
* 

== ראו גם ==
* תאוריית ההשוואה החברתית
* היוריסטיקת הזמינות
* ריאליזם נאיבי (פסיכולוגיה)
* האדרה עצמית

== הערות שוליים ==

קטגוריה:עצמי
קטגוריה:אשליות
קטגוריה:טעויות
קטגוריה:הטיות קוגניטיביות
מתקפות הטילים הרוסיות באוקראינה (2022)

בתחילת חודש אוקטובר 2022, כחלק ממלחמת רוסיה-אוקראינה, החלה רוסיה לבצע גלי תקיפות של וטילי שיוט ברחבי אוקראינה, רובן בין התאריכים 10–12, 21–22 ו-31 באוקטובר. רוב המטרות שנפגעו היו מבנים אזרחיים ותשתיות אנרגיה חיוניות, כולל דיווחים על פגיעות בתוך הערים, בין היתר בקייב הבירה, לאחר שלא בוצעו בה תקיפות מאז יוני 2022. ב-15 בנובמבר החלו גלי תקיפה נוספים. לקראת סוף נובמבר 2022 ציין ראש ממשלת אוקראינה, דניס שמיהל, שכמחצית מתשתיות האנרגיה האוקראיניות הושמדו, דבר שהותיר מיליוני אזרחים אוקראינים ללא חשמל.

במהלך התקיפות נהרגו כמה עשרות אזרחים ונפצעו מאות, בהם נשים וילדים. לפי מינהל המודיעין הכללי של משרד ההגנה האוקראיני, כוחות רוסיים קיבלו פקודות מהקרמלין להתכונן למתקפת טילים מסיבית על תשתיות אוקראיניות אזרחיות ב-2 וב-3 באוקטובר.

ההתקפות החוזרות ונשנות על תחנות הכוח באוקראינה גרמו לפגיעה כלכלית ותשתיתית באוקראינה, דבר המשפיע על מיליוני אזרחים בתקופת החורף. הייתה הנחה שהאסטרטגיה הרוסית כוונה לשבירת המוראל של אזרחי אוקראינה, ועל ידי כך להביא לכך שהמלחמה תסתיים.

ההתקפות הרוסיות גררו גינויים מהקהילה הבינלאומית, כשהנציבות האירופית כינתה את ההתקפות "ברבריות" ב-10 באוקטובר, ואף הכריזה על רוסיה כעל "מדינה תומכת טרור" ב-23 בנובמבר. המזכיר הכללי של נאט"ו, ינס סטולטנברג, תיאר את המתקפות ב-11 באוקטובר כ"מחרידות וחסרות הבחנה". נשיא אוקראינה וולודימיר זלנסקי תיאר את ההתקפות כ"רוע מוחלט" ו"טרוריזם". בעקבות הישנות התקיפות, החלו מדינות ברית נאט"ו להעביר מערכות הגנה אוויריות חדשות לאוקראינה. ראש ממשלת ישראל, יאיר לפיד, "גינה בחריפות" את הפגיעה באזרחים.

במהלך התקיפות פגעו שני טילים בדרום-מזרח פולין בסמוך לגבול האוקראיני. ככל הנראה מדובר בטילי יירוט אוקראיני מסוג s-300 שמערכת ההשמדה העצמית שלהם לא פעלה לאחר שהחטיאו את מטרתם. בנוסף, מספר טילים רוסיים פגעו בשטחה של מולדובה.

== ראו גם ==
* הבליץ
* פגיעת הטילים בפולין (2022)
* טענות לפשעי מלחמה בפלישה הרוסית לאוקראינה
* הפיצוץ בגשר קרים (2022)

== קישורים חיצונים ==

== הערות שוליים ==

קטגוריה:הפלישה הרוסית לאוקראינה
קטגוריה:2022 באוקראינה
קטגוריה:פשעי מלחמה
קטגוריה:יחסי אוקראינה–רוסיה
תומסון-CSF

תומסון-CSF (בצרפתית: Thomson-CSF) היא חברה צרפתית שהתמחתה במוצרי רדיו, אוויוניקה, מכ"ם ותקשורת. החברה שינתה את שמה ל"קבוצת תאלס" בעקבות רכישתה של חברת "ראקאל אלקטרוניקס" הבריטית בשנת 2000.
==היסטוריה==
החברה נוסדה בשנת 1968 עקב מיזוג של חברת Thomson-Houston-Hotchkiss-Brandt וחברת CSF ( Compagnie Générale de Télégraphie Sans Fil). מקורו של השם "תומסון" הוא בחברה שהקים הממציא האמריקאי אליהו תומסון ושותפו אדווין יוסטון, בשם "תומסון-יוסטון" בשנת 1879. בשנת 1892 היא רכשה את חברתו המתחרה של תומאס אדיסון ומוזגה ליצירת תאגיד ג'נרל אלקטריק. פעילות החברה בצרפת הוקמה באותה שנה בשם "תומסון-יוסטון אינטרנשיונל", היא עסקה תחילה בייצור ושיווק מערכות לתעשיית הייצור וההולכה של חשמל, ואחר כך גם במוצרים ומערכות לשידורי רדיו וטלוויזיה. חברת CSF עסקה בייצור מערכות קשר, מכ"ם רדיו וטלוויזיה.

לאחר הקמת Thomson-CSF התמקדה החברה במוצרי אלקטרוניקה צבאית וחימוש מתקדם (דוגמת טילי קרקע קרקע וקרקע-אוויר), והיא הייתה בבעלות קבוצת תומסון אלקטרוניקה (בצרפתית: Groupe Electronique Thomson), שהיו לה חברות בת נוספות שעסקו בין השאר בייצור מוצרי אלקטרוניקה ביתית, כגון מכשירי טלוויזיה ורדיו, והחזיקה גם במותג RCA החל משנות ה-80.

במהלך שנות ה-70 הייתה החברה ספקית גדולה של ציוד צבאי למדינות ערב. בין השאר סיפקה ציוד לעיראק, מצרים ולוב.

במהלך 1982,החברה הולאמה על ידי ממשלת הנשיא פרנסואה מיטראן, זאת לאחר שצברה הפסדים כבדים והייתה בעלת חשיבות אסטרטגית לצרפת. לאורך שנות ה-80, מצבה הפיננסי של החברה השתפר באופן ניכר, כאשר ביצעה ארגון מחדש רחב היקף, תוך מיקוד מאמציה בייצור אלקטרוניקה עבור לקוחות תאגידיים וביטחוניים. בסוף 1985 זכתה החברה בחוזה לאספקת מערכות קשר לצבא ארצות הברית תמורת 4 מיליארד דולר, זה היה החוזה הגדול ביותר שבו זכתה חברה זרה עד אז עם הצבאי האמריקני.

בתחילת 1997 החליטה ממשלת צרפת להפריט את החברה, שבאותה עת הייתה ליצרנית האלקטרוניקה הצבאית הגדולה באירופה, היא ייצרה טילים ומערכות קשר, מערכות אופטרוניות, מערכות איתות ואקוסטיקה תת-מימית. עם זאת 35% מהכנסותיה היו גם ממכירות אזרחיות של מכשירי פיקוח אווירי, מערכות מחשבים וציוד אוטומציה ורפואה. מיד אחר כך החל משא ומתן שלא צלח, עם חברת GEC-Marconi, חברת בת לייצור אלקטרוניקה צבאית של תאגיד ג'נרל אלקטריק הבריטי (שלא היה קשור לתאגיד ג'נרל אלקטריק האמריקני), לרכישת החברה. בהמשך נערך משא ומתן שגם הוא נכשל על מיזוג עם קבוצת דיימלר-קרייזלר אירוספייס (DASA) הגרמנית. באותה תקופה החזיקה ממשלת צרפת כ-60% מהמניות והן היו רשומות למסחר בבורסת פריז.

ביוני 2000 רכשה Thomson-CSF את חברת "ראקל אלקטרוניקס" הבריטית תמורת 1.32 מיליארד ליש"ט (2.17 מיליארד דולר) במזומן, במטרה לזק את מעמדה בשווקים הבריטי והאמריקני. לחברה הממוזגת היו באותה עת מכירות שנתיות של 7.8 מיליארד דולר. "ראקל אלקטרוניקס" גם עסקה בפיתוח ושיווק מוצרי אלקטרוניקה צבאית וחימוש ובאותה עת זכתה במכרז של הצבא הבריטי, בשיתוף אלביט מערכות מישראל, לאספקת כטבמי"ם.

==קישורים חיצוניים==

==הערות שוליים==

קטגוריה:תעשיית נשק בצרפת
'Till I Collapse

הוא שיר של הראפר האמריקאי אמינם בהשתתפות הראפר והזמר האמריקאי נייט דוג, שיצא לאור ב-26 במאי 2002, כחלק מאלבום האולפן הרביעי של אמינם, The Eminem Show. אף על פי שמעולם לא יצא כסינגל, השיר הופיע במצעדים מספר פעמים ברחבי העולם והוא השיר השני המושמע ביותר של אמינם בפלטפורמת ספוטיפיי, עם למעלה מ-1.4 מיליארד השמעות, נכון לנובמבר 2022.

==הצלחה מסחרית==
אף על פי שלא יצא כסינגל, השיר התברג בכמה הזדמנויות במצעדים כאשר אלבומים אחרים של אמינם יצאו לאור.<ref name="zobbel"></ref> ב-2012 זכה השיר בתואר הפלטינה הכפולה מטעם איגוד תעשיית ההקלטות האמריקאי על מכירת 2,000,000 עותקים בארצות הברית. אחריו הגיעו חמישיות פלטינה ב-2018 ופלטינה מתומנת ב-2022.<ref></ref>

==בתרבות הפופולרית==
כשהסינגל "Shake That" של אמינם (גם הוא בהשתתפות נייט דוג) יצא בשנת 2006, שירים שונים של אמינם נכנסו למצעדים ברחבי העולם בשנית באותו שבוע, ובהם "". השיר הגיע למקום ה-192 במצעד הסינגלים הבריטי ב-15 באפריל 2006. בשנת 2008, הופיע השיר בסדרת הטלוויזיה של רשת HBO, De La Hoya/Pacquiao 24/7.<ref></ref>

ב-2009, הופיע בפרסומת למשחק Call of Duty: Modern Warfare 2. הפרסומת העלתה משמעותית את מכירות ההורדות הדיגיטליות של השיר ברחבי העולם.<ref></ref> בבריטניה, מכר השיר כמות מספקת של עותקים על מנת להיכנס מחדש באותו שבוע (21 בנובמבר 2009) למקום ה-73, ולקבוע שיא חדש במצעד. המתאגרף שיין מוזלי השתמש בשיר הזה כשיר הכניסה שלו לקרב מול פלויד מייוות'ר, וכך גם שיין קארווין בקרב שלו מול ג'וניור דוס סנטוס. מגיש ליגת ה-MLB ג'סי ליטש השתמש בשיר כמוזיקת הכניסה שלו במהלך עונת 2011.<ref name="Jays Dome"></ref> השיר שימש גם בקרדיטים של הבכורה של עונה 8 של סדרת הטלוויזיה "הפמליה". הוא שימש גם בספטמבר 2011 בטריילר ובפסקול של הסרט "פלדה אמיתית", ובטריילרים שונים לסרטו של אוליבר סטון "בלי חוקים". במהלך עונת 2013–2014 של ה-NBA, השיר שימש במהלך ההיכרות של קבוצת ברוקלין נטס. הוא נמצא בשימוש כבר מספר שנים על ידי מועדון הכדורגל הפורטוגלי בנפיקה ליסבון במשחקי בית כאשר הקבוצה נכנסת למגרש המשחקים כדי להתחמם.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! דנמרק (IFPI Danmark)
| פלטינה ×2
| 180,000
|-
! גרמניה (BVMI)
| זהב
| 250,000
|-
! איטליה (FIMI)
| פלטינה ×2
| 100,000
|-
! פורטוגל (AFP)
| פלטינה ×2
| 80,000
|-
! הממלכה המאוחדת (BPI)
| פלטינה ×2
| 1,200,000
|-
! ארצות הברית (RIAA)
| פלטינה ×8
| 8,000,000
|-
! דנמרק (IFPI Danmark)
| פלטינה
| 1,800,000
|-
! יון (IFPI Greece)
| פלטינה
| 2,000,000
|}

==קישורים חיצוניים==

==הערות שוליים==

קטגוריה:שירי 2002
קטגוריה:שירי אמינם
קטגוריה:שירי נייט דוג
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:שירי היפ הופ אמריקאיים
קטגוריה:שירי ראפ רוק
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
La Canción

La Canción (בעברית: השיר) הוא שיר של הזמר הקולומביאני ג'יי באלווין והראפר והזמר הפוארטו ריקני באד באני.<ref></ref> השיר יצא לאור ב-2 באוגוסט 2019 כסינגל השני מתוך אלבום האולפן המשותף שלהם, Oasis.<ref></ref> הוא הגיע למקום הראשון במקסיקו ובמצעד השירים הלטיניים.

==הצלחה מסחרית==
בדומה לשאר שירי האלבום, "La Canción" הגיע למצעד השירים הלטיניים של בילבורד, ונכנס למקום העשירי.<ref></ref> לאחר מכן, טיפס השיר למקום הראשון בשבוע של 30 בנובמבר 2019. זה השיר השביעי של ג'יי באלווין והשלישי של באד באני שהגיע למקום הראשון במצעד.<ref></ref> "La Canción" הוא הסינגל השני מתוך Oasis שנכנס למצעד הבילבורד הוט 100, כשהגיע למקום ה-98 ולאחר מכן קבע את שיאו במקום ה-84.<ref></ref>

==וידאו קליפ==
הווידאו קליפ ל-"La Canción" יצא לאור ב-14 באוקטובר 2019 ובוים על ידי קולין טילי.<ref></ref> הוא צולם בתוך מועדון והעלילה שלו סובבת סביב הפער שמתרחש כאשר מערכת יחסים מסתיימת.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| זהב
| 35,000
|-
! פורטוגל (AFP)
| זהב
| 5,000
|-
! ספרד (PROMUSICAE)
| פלטינה ×2
| 80,000
|-
! ארצות הברית (RIAA)
| פלטינה (לטיני)
| 60,000
|}

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי ג'יי באלווין
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי באד באני
קטגוריה:וידאו קליפים שבוימו על ידי קולין טילי
קטגוריה:שירי פלטינה בארצות הברית
קטגוריה:סינגלים בהוצאת יוניברסל מיוזיק לטין אנטרטיינמנט
נרם-סין מאשנונה

נרם־סין (באכדית: <sup>d</sup>na-ra-am-<sup>d</sup>EN.ZU, Narām-Sîn) היה מלך אשנונה אמורי<ref name=":0"></ref> במשך תשע שנים לפחות<ref name=":1"></ref> במהלך סוף המאה ה־19 לפנה"ס, בתקופת כוחה הפוליטי הקצרה. הוא ירש את אביו איפיק־אדד השני, מלך אשנונה, והיה בן דורו של שמשי־אדד הראשון, מלך מסופוטמיה העליונה.<ref></ref>

כמו מלכים אחרים מאשנונה, הוא הקדים את שמו בקידומת מגדירה המציינת באכדית אלוהות . כתובת המוקדשת לְאלוהות לחיי המלך נמצאה בקיתירה.<ref></ref><ref></ref> חותם של אחד ממשרתיו נמצא באוצר מקדש בקוריון שבקפריסין.<ref></ref>

== הערות שוליים ==

קטגוריה:מלכים אמורים
קטגוריה:מסופוטמיה
קטגוריה:המאה ה-19 לפנה"ס
יחסי הונדורס–יוון

יחסי הונדורס–יוון הם היחסים הדיפלומטיים בין הונדורס ליוון.

== סקירה כללית ==
שתי המדינות כוננו יחסים דיפלומטיים ב־2 ביולי 1965. יוון סיפקה להונדורס סיוע הומניטרי בעבר. למרות שהיחסים הבילטרליים מוגבלים, קיים שיתוף פעולה טוב בין שתי המדינות בנושא תמיכה הדדית במועמדות במסגרת ארגונים בין־לאומיים. יש מספר קטן של אנשים ממוצא יווני המתגוררים בהונדורס.

== נציגויות דיפלומטיות ==
* יוון מיוצגת בהונדורס באמצעות שגרירותה במקסיקו סיטי, מקסיקו, ובנוסף מחזיקה קונסוליה בטגוסיגלפה.
* הונדורס מיוצגת ביוון באמצעות שגרירותה ברומא, איטליה.

== קישורים חיצוניים ==

== הערות שוליים ==
פרוטארקטוס

פרוטארקטוס (שם מדעי: Protarctos) הוא מין נכחד של דוב שהתקיים במשך הפליוקן שלפני 4 עד 1.5 מיליון שנה באמריקה הצפונית. הוא התגלה בשרידי מאובנים שהתגלו באיידהו ובאי אלסמיר שבנונאווט, בקנדה. הסוג תואר ב-1945 בידי החוקר ההונגרי מיקלוש קרצוי והכיל מין בודד - Protarctos abstrusus.

הפרוטארקטוס היה קרוב לסוג דוב (קרוב בעיקר למין הנכחד דוב מינימוס) והגיע לגודל של דוב שחור אסייתי מודרני, אך ייתכן שהיה מעט יותר קטן. הוא הגיע למשקל ממוצע של 90 ק"ג, לאורך של כ-1.5 מטר ולגובה של 80 ס"מ בכתפיים. מבנה הלסתות היה בעל שיניים של אוכל כל עם טוחנות גדולות. על מאובני הדוב התגלו סימני עששת, אשר כנראה נגרמו מתזונה מפחמימות עשירות וממזונות עתירי סוכר. מבנה גופו של הדוב הותאם לחיים באזורים קרים, בדומה למרבית הדובים בימינו ואולי הוא נכנס לתרדמת חורף.

==קישורים חיצוניים==

==הערות שוליים==

קטגוריה:דוביים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו בפליוקן באמריקה הצפונית
קטגוריה:מאובני טקסונים שתוארו ב-1945
יפים יזראילביץ' זלאטין

יפים איזריילביץ' זלאטין (20 באוגוסט 1913 – 23 באוגוסט 1965) היה גיבור ברית המועצות.

== ביוגרפיה ==
נולד ב-20 באוגוסט 1913 במוגילב במשפחת פועלים יהודיים. בוגר הפקולטה לעבודה. שירת בצבא האדום ב-1935–1937. עם תחילת פלישת ורמאכט לשטח ברית המועצות שוב גויס לצבא. בחזית - מאז דצמבר 1942.

מפקד כיתת המרגמות של רגימנט הסיור המעוטר מס' 225 (דיוויזיית הסיור המעוטרת מס ה-78, בארמיית המשמר השביעית, שלחמה בחזית הערבה), כסמל המעוטר הצטיין בספטמבר 1943 בעת צליחת דנייפר ליד העיר ורכנדנפרובסק. לאחר שצלח לאי גלינסק-בורודאייבסקי באפיק הנהר, תפסה כיתתו עמדת ירי ובסיוע האש שלה הדפה כמה התקפות נגד של האויב. 25 בספטמבר 1943 זלאטין היה בין נפגעי הלם ונפצע, אך נשאר בשירות.

ב-26 באוקטובר 1943, בצו של הנשיאות של הסובייט העליון של ברית המועצות, הוענק לו עיטור גיבור ברית המועצות.

ב-1944 סיים את לימודיו בבית הספר הצבאי-פוליטי בלנינגרד הקרוי על שם אנגלס.

ב-1945, בשל מצבו הבריאותי, השתחרר מהשירות הצבאי בדרגת לייטננט (סגן משנה).

חי ועבד במוסקבה. נפטר ב-1965 ונקבר בית העלמין דונסקויה החדש.

== הערות שוליים ==

קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1913
קטגוריה:נפטרים ב-1965
דוב רוסיקוס

דוב רוסיקוס, המכונה גם דוב מערות פליסטוקני קטן (שם מדעי: Ursus rossicus), הוא מין נכחד של טורף ממשפחת הדוביים, אשר חי בצפון אירואסיה וסיביר לאורך הפליסטוקן שלפני 250,000 עד 27,000 שנה מזמננו.

המאובנים של הדוב התגלו בהרי אלטאי, שם התגלתה לסת תחתונה שבורה ושרידי גולגולת התגלו במחוז טומסק שברוסיה. הוא תואר למדע ב-1930.

לדוב זה הייתה גולגולת רחבה מאוד עם מבנה כיפתי ומצח בולט. היו לו גפיים ארוכות, שוקיים רחבות וכפות גדולות שאיזנו אותו, מה שעזר לו לרוץ היטב. במבנה חייו דמה מעט לזה של דוב חום מודרני אך היה נמוך יותר ועדיין היה כבד מהם בהרבה, כשייתכן שהגיע למשקל של 650 ק"ג.

הדוב היה אוכל כל אך ניזון בעיקר מפקעות ועשבים, דבר שמסתבר מבדיקה של מבנה השיניים המאובנות שלו.

==קישורים חיצוניים==

==הערות שוליים==

קטגוריה:דוביים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1930
אהובה יובל

אהובה יובל היא שחקנית ישראלית.

==ביוגרפיה==

יובל הופיעה בתיאטרון הבימה משנות השבעים ועד שנות השמונים, ב-1971 הופיעה בתיאטרון המרתף במחזות הרופא וגרושתו (בתפקיד דינה) ופרנהיים.<ref></ref> 

ב-1976 גילמה את אביגיל בסרט הטלוויזיה האמריקאי "The Story of David" העוסק בסיפורו המקראי של דוד המלך, ב-1977 שיחקה בסרט הגן שהוקרן בפסטיבל קאן, ב-1978 שיחקה בסרט הטלוויזיה "חפיף" ששודר בערוץ הראשון, ב-1983 גילמה את אמא של רוני בסרט בחינת בגרות.

בטלוויזיה גילמה את אמא של נוגה (איילת זורר) בסדרה עניין של זמן, גילמה שופטת בסיטון, שיחקה בסדרת הדרמה "קו 300" בבימויו של אורי ברבש המבוססת על פרשת קו 300, היא גם הופיעה בסדרה טירונות.

היא עבדה כמורה למשחק.

היא נישאה לגד קינר.<ref></ref>

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ישראליות
קטגוריה:מורות למשחק בישראל
License to Kill

Licence to Kill (בעברית: רישיון להרוג) הוא סינגל מאת הזמרת האמריקאית גלדיס נייט, אשר שוחרר ב-30 במאי 1989. השיר שימש כשיר הנושא של הסרט "רישיון להרוג", ה-16 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם.

==כתיבה==
השיר נכתב והולחן בידי צוות שכלל את נארדה מייקל וולדן, ג'פרי כהן, וולטר אפנסייף. הוא הוקלט בסן רפאל ובלאס וגאס. השיר יצא לאור ב-30 במאי 1989, זמן קצר לפני הקרנת הבכורה של הסרט.

ב-2017 ביצעה הזמרת דורגה מקבורן קאבר לשיר במסגרת הפרויקט Songs, Bond Songs: The Music of 007.

== מיקומי שיא ==

== קישורים חיצוניים ==
* 

קטגוריה:שירי 1989
קטגוריה:סינגלים מ-1989
קטגוריה:שירים מסרטי ג'יימס בונד
קטגוריה:שירים באנגלית
קטגוריה:סינגלים שהגיעו למקום הראשון בשוודיה
גבעות מקאלפיין

גבעות מקאלפין או גבעות מקאלפאיין (באנגלית: MacAlpine Hills) הן שרשרת של גבעות שאינן מכוסת קרח, באזור חוף שקלטון של שטח חסות רוס שבאנטארקטיקה.

שרשרת הגבעות משתרעת החל מהר אחרנר, לכיוון דרום מערב, לאורך הגדה הדרומית של קרחון לואו ועד לקרחון סיילוסטר.

== היסטוריה ==
=== מקור השם ===

שמן של הגבעות ניתן להם על ידי הוועדה המייעצת לשמות אנטארקטיים.

הגבעות נקראות על שם פרח טייס (Ensign ) קנת' די. מקאלפיין (Kenneth D. MacAlpine), מחיל המילואים של צי ארצות הברית (U.S. Navy Reserve), שהיה חבר בטייסת VX-6 של צי ארצות הברית, אשר נפל בהתרסקות מטוס במצר מקמורדו, באוקטובר 1956.

מקאלפיין
מקאלפיין
פיט וטילי

פיט וטילי (באנגלית" Pete 'n' Tillie) הוא סרט קולנוע אמריקאי מסוגת דרמה קומית משנת 1972 בבימויו של מרטין ריט, עם קרול ברנט ווולטר מתיאו בתפקידים הראשיים.

התסריט מבוסס על הרומן "חלב מכשפה" של פיטר דה פריס משנת 1968. זה סיפור רומנטי, דרמטי וקומי על זוג שחווה משבר קשה לאחר שילדם היחיד מת. יש בו גם קטעים קומיים כמו ההתכתשות האלימה והמשעשעת בין שתי השחקניות בסרט.

==תקציר העלילה==
טילי (קרול ברנט) היא רווקה בת 33 שפוגשת במסיבה של חברתה אשת החברה גרטרוד (ג'רלדין פייג') את פיט סלצר (וולטר מתאו). גרטרוד מנסה לשדך ביניהם והם מתחילים להיפגש. פיט עובד בחברת פרסום ומוקף בבחורות. הקשר עם טילי נמשך בהפסקות עד שפיט מועלה בדרגה ורוכש מכונית ואז מודיעה לו טילי שבלי נישואים אין טעם להמשיך.

הם נישאים ונולד להם בן, רובי (לי מונטגומרי).

טילי מגלה שפיט בוגד בה כל הזמן אך מעדיפה להמשיך בחיי משפחה שמבוססים על הילד המשותף. היא דוחה גם את ניסיונות החיזור של ברט וילסון (בארי נלסון), ידיד של גרטרוד.

המשבר הגדול קורה כאשר הם מתבשרים שרובי לקה בלוקמיה ונותרה לו שנה לחיות. את השנה הם מבלים עם רובי ולאחר שהוא מת מתחולל משבר קשה ביניהם. טילי מנסה להתחבר לדת בעזרת הכומר (קנת סמית) ופיט עוזב את הבית.

גרטרוד מייעצת לטילי להתגרש. מי שמנסה לעודד אותה הוא הידיד הגיי ג'ימי (רנה אוברז'ונואה). הוא מציע לה דרך לגרום לגרטרוד לגלות את גילה. הם מציעים לגרטרוד לארגן הגרלת צדקה באחד המוסדות לשם כך היא חייבת לקבל אישור משטרתי. טילי מלווה אותה למשטרה וכאשר השוטר שואל את גרטרוד לגילה, היא מתעלפת. לאחר מכן היא מבינה שטילי רקמה את המזימה הזאת והן מתחילות להתכתש באחת הסצנות המפורסמות של הסרט.

גרטרוד מנתקת את יחסיה עם טילי. טילי נכנסת לדיכאון ומאושפזת בסנטוריום שם מבקר אותה ג'ימי ומציע לה נישואים...

לבסוף מגיע פיט לסנטוריום הם פוסעים במוסד ורואים אם וילד. פיט מתחיל לדמוע וטילי מבינה שהוא השתנה. שניהם פוסעים לקראת פרק חדש בחייהם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|וולטר מתיאו
|פיט סלצר
|
|-
|קרול ברנט
|טילי סלצר
|
|-
|ג'רלדין פייג'
|גרטרוד
|
|-
|רנה אוברז'ונואה
|ג'ימי
|
|-
|בארי נלסון
|ברט וילסון
|
|-
|לי מונטגומרי
|רובי סלצר
|
|-
|קנת סמית
|האב קיטינג
|
|}

==פרסים==
*פרס באפט"א לשחקן הטוב ביותר בתפקיד ראשי - וולטר מתיאו
*מועמדות לפרס אוסקר לתסריט המקורי הטוב ביותר - יוליס אפשטיין
*מועמדות לפרס אוסקר לשחקנית המשנה הטובה ביותר - ג'רלדין פייג'
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - וולטר מתיאו
*מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קרול ברנט
*מועמדות לפרס גלובוס הזהב לשחקנית המשנה הטובה ביותר - סרט קולנוע - ג'רלדין פייג'
* מועמדות לפרס גילדת הכותבים של אמריקה לתסריט המעובד הטוב ביותר - יוליוס אפשטיין

==קישורים חיצוניים==

*[https://www.youtube.com/watch?v=oQMwGg9TQ8M קדימון לפיט וטילי], באתר יוטיוב
*[https://www.youtube.com/watch?v=Z-b4BbFwKGk המאבק של טילי וגטרוד], באתר יוטיוב
*[https://www.tcm.com/tcmdb/title/86552/pete-n-tillie#overview פיט וטילי], באתר TCM

קטגוריה:סרטי 1972
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי דרמה קומית אמריקאיים
קטגוריה:סרטים רומנטיים
קטגוריה:סרטי אולפני יוניברסל
קטגוריה:סרטי להט"ב אמריקאיים
קטגוריה:סרטים על משפחות
I Fall Apart

I Fall Apart הוא שיר של הראפר והזמר האמריקאי פוסט מאלון. השיר נשלח לרדיו קצבי עכשווי באמצעות ריפבליק רקורדס ב-17 באוקטובר 2017, כסינגל השישי והאחרון מתוך אלבום הבכורה שלו, Stoney. מאלון כתב את השיר יחד עם המפיק אילנג'לו לצד בילי וולש.

==רקע==
"I Fall Apart" נכלל באלבום הבכורה של פוסט מאלון, Stoney, משנת 2016, ובמקור לא יצא כסינגל, אך הופעה חיה של השיר שפורסמה ב-24 בספטמבר 2017 הפכה לוויראלית. וידאו מתוך ההופעה פורסם על ידי מעריץ בטוויטר וצבר למעלה מ-200,000 לייקים. הוא מאוחר יותר הועלה גם לפייסבוק, וזכה ללמעלה מ-7.9 מיליון צפיות.<ref></ref>

==הצלחה מסחרית==
השיר הגיע בשיאו למקום ה-16 במצעד הבילבורד הוט 100, ולמקום ה-19 במצעד הסינגלים הבריטי, ובכך הפך לשיר המצליח ביותר במצעדים בבריטניה מתוך Stoney.<ref></ref>

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×9
| 630,000
|-
! ברזיל (Pro-Música Brasil)
| זהב
| 30,000
|-
! קנדה (Music Canada)
| פלטינה ×8
| 640,000
|-
! דנמרק (IFPI Danmark)
| פלטינה
| 90,000
|-
! איטליה (FIMI)
| זהב
| 25,000
|-
! ניו זילנד (RMNZ)
| פלטינה ×3
| 90,000
|-
! פורטוגל (AFP)
| פלטינה ×2
| 20,000
|-
! שוודיה (GLF)
| פלטינה ×2
| 16,000,000
|-
! הממלכה המאוחדת (BPI)
| פלטינה ×2
| 1,200,000
|-
! ארצות הברית (RIAA)
| פלטינה ×7
| 7,000,000
|}

==קישורים חיצוניים==

==הערות שוליים==

קטגוריה:שירי 2016
קטגוריה:סינגלים מ-2017
קטגוריה:שירי פוסט מאלון
קטגוריה:שירים באנגלית
קטגוריה:שירי זהב בברזיל
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת ריפבליק רקורדס
אורם הגדול

אורם הגדול (בוולשית: Y Gogarth; באנגלית: Great Orme) הוא מצוק סלעי בקצה חצי האי קרוד'ין, בין שפך נהר הקונווי למפרץ ל'אנדידנו בצפון ויילס, הממלכה המאוחדת.

משמעות שמו באנגלית "אורם" מבוסס על המילה הנורדית העתיקה "Urm" שמשמעו נחש ימי, ככל הנראה הוא נקרא כך במהלך פלישות ויקינגיות לאזור מאחר שהרכס הסלעי דומה למפלצת ימית המבצבצת מהים. בצד השני של מפרץ ל'אנדידנו ישנו מצוק דומה אך קטן יותר המכונה "אורם הקטן".

==היסטוריה==
התיישבות משמעותית החלה באורם במהלך תקופת הברונזה סביב תחילת האלף השני לפנה"ס, כאשר התפתח במקום מכרה נחושת ששיא תפוקתו היה בין 1700 ל-1400 לפנה"ס. המכרה היה כל כך חשוב ומוצלח שעד לשנת 1600 לפנה"ס לא נותר עוד מכרה נחושת פתוח באי הבריטי שיכל לעמוד בתפוקת הכרייה באורם. על פי תיארוך פחמן-14, המכרה הפרהיסטורי כנראה ננטש סביב 700 לפנה"ס, ובחפירות לאחר שנתגלה ב-1987 נמצאו באתר 2,400 ראשי פטיש וכ-30,000 כלי עצם ששימשו את הכורים.

בהמלך ימי הביניים התפתחו שלושה יישובים למרגלות אורם הגדול, אלו היו בבעלות הבישופ של בנגור תחת השם אחוזת גורגרת'. אניאן, הבישופ של בנגור, קיבל את השליטה באזור כהוקרה על תמיכתו באדוארד הראשון, מלך אנגליה ב-1284, אניאן אף בנה ארמון באחוזה שעמד בדופן הדרום-מערבי של אורם עד שהושמד במרד אווין גלינדור ב-1400. לצד העיירה גורגרת', שני היישובים הנוספים היו קנגריוודר בדופן הצפון-מזרחית של אורם (כיום עומדת במקום כנסיית טידנו הקדוש של על שמו ל'נדידנו), ואין וויד'פיד שהתפתחה דרומית למבצר הגבעה פן-אי-דינס בצד הדרומי של רכס אורם הגדול.

במהלך המאה ה-18 מצבורי הנחושת באורם החיו מחדש את תעשיית הכריה במקום אם כי באופן מצומצם יחסית לכרייה באתרים אחרים בוויילס. אין וויד'פיד החלה לגדול לכיוון מדרונות אורם עם הקמת מגורים לכורים והתפחות התיישבות נרחבת יותר הודות למכרה החדש שהוקם. בשנת 1826 נבנתה באורם תחנת סמפור, ב-1855 התחנה הומרה לתחנת טלגרף חשמלי שחיברה את ליברפול להוליהד וב-1859 התחנה עברה לאתר חדש שכלל גם מגדלור חדש שהוקם בפסגת אורם. במהלך התקופה הוויקטוריאנית ל'אנדידנו זכתה לפריחה משמעותית והפכה ליעד תיירותי חשוב, רכס אורם הצמוד לעיירה הפך לאתר טיול עבור אלפי המבקרים שפקדו את ל'אנדידנו כל שנה. ב-1858 נפתח שביל ההליכה הראשון באורם וב-1903 הושלמה בנייתו ופתיחתו של חשמלית אורם הגדול שהביאה מבקרים מהעיירה עד לפסגת אורם ופועלת עד ימינו.<ref></ref>

==קישורים חיצוניים==

* [https://www.visitconwy.org.uk/things-to-do/great-orme-walks-p291761 מסלולי טיול באורם הגדול] באתר Visit Conwy.
* [https://www.visitwales.com/attraction/country-park/great-orme-country-park-701629 פארק אורם הגדול] באתר Visit Wales.
* [https://www.conwy.gov.uk/en/Resident/Leisure-sport-and-health/Coast-and-Countryside/Assets/documents/Discover-the-Great-Orme.pdf ברושור הסבר על האזור], אתר מחוז קונווי.

==הערות שוליים==

קטגוריה:הממלכה המאוחדת: הרים
קטגוריה:ויילס: גאוגרפיה
קטגוריה:קונווי (מחוז)
קטגוריה:הממלכה המאוחדת: חצאי איים
אברהם דוד ריווח

רבי אברהם דוד ריווח
הרב אברהם דוד ריווח (ה'תרמ"ג, 1883 - כ"א בניסן ה'תרצ"ח, 1938) היה ראש ישיבה בסאלי, ורבה של סטאט שבמרוקו בראשית המאה העשרים. מחבר השו"ת 'ויען אברהם'.

== קורות חייו ==
נולד בסאלי שמרוקו. בנערותו למד אצל הרב אפרים פרץ, ולאחר מכן למד ושימש את הרב רפאל אנקווה.<ref>ראו בהקדמת חכמי קזבלנקה לספר 'ויען אברהם', ויען אברהם חאה"ע סי' ג'.</ref> סביב שנת ה'תרס"ה, נסמך להיות שוחט ובודק על ידי הרב שלמה בירדוגו.<ref>מן הגנזים יב, עמ' תכא.</ref> ושימש בתפקיד זה בין השנים ה'תרע"א - ה'תרע"ד יחד עם רבי יצחק אנקאווא.

בשנת ה'תרפ"ד כיהן כראש ישיבה בעירו סאלי.<ref>ראו: קהלת צפרו חלק ב עמ' 266.</ref> במקביל, שימש כסופר בית הדין וכשליח ציבור באחד מבתי הכנסיות של העיר.

לא יאוחר משנת ה'תרפ"ט, כיהן ברבנות העיר סטאט שבמרוקו, עד לפטירתו.

בשבתו ברבנות, נשא ונתן עם חכמי מרוקו כדוגמת המשמ"ח אליקים.<ref>ויען אברהם אבן העזר סימן יא.</ref> ובעיקר עם חכמי רבאט וסאלי כדוגמת רבי חיים רפאל עטייא,<ref>ראו: בתוך שו"ת ויען אברהם, קונטרס 'לאברהם למקנה' סימן ב.</ref> רבי דוד צבאח,<ref>ויען אברהם חיו"ד סי' ב.</ref> רבי חיים יקותיאל בירדוגו,<ref>ויען אברהם חלק אה"ע סימנים ו-ז.</ref> הרב אפרים חסאן.<ref>ויען אברהם חלק אה"ע סימן י.</ref>

בעקבות תופעת החילון שהחלה בזמנו, התתמודד עם שאלות אקטואליות. בין השאר פסק, שילד בכור שאביו הוא גוי ואמו יהודיה, ראוי לבית הדין לפדות את הילד, על אף שבית הדין לא מחויב לכך מצד ההלכה.<ref>ויען אברהם יורה דעה סימן ד.</ref> במקרה הפוך, שהאב יהודי והאם גויה, וההורים רוצים למול את בנם, הסתייג, משום שחשש שבמקומות שלא רושמים את הילדים הנולדים בצורה מסודרת, ישכחו שהילד גוי.<ref>ויען אברהם יורה דעה סימן ח'.</ref>

בתו קלארה נישאה להרב שמעון כהן, מדייני מרוקו. בתו זהרא נישאה לרב יחייה בן הראש, רבה של פור-ליוטי.

=== פטירתו ===
רבי אברהם נהג לבקר יהודים שנעצרו ונכלאו בבית כלא על ידי השלטונות הצרפתים בעוון חתירה נגד השלטון. בביקורו היה מספק להם די מחסורם, ואף העביר להם שיעור בפרשת השבוע. בביקורו האחרון, נדבק בבית הכלא במחלת הטיפוס, ולאחר זמן קצר נפטר ממנה, בליל שביעי של פסח בשנת ה'תרצ"ח בסטאט. עם פטירתו פרץ ויכוח היכן יקבר רבי אברהם, אם בעיר סטאט או בעיר הולדתו סאלי. לאחר מאמצים רבים מצד אנשי סאלי, רבי אברהם נקבר בעירם.<ref>ראו: סאלי וחכמיה עמ' כה.</ref>

== חיבורו ==
* ויען אברהם - שו"ת על ארבעת חלקי השולחן ערוך. בתוכו: קונטרס לאברהם למקנה - קונטרס על דיני שחיטה וטריפות, ג'רבא תש"י.

== הערות שוליים ==

קטגוריה:רבנים מרוקאים
קטגוריה:ילידי 1888
קטגוריה:נפטרים ב-1938
Sweater Weather

Sweater Weather הוא שיר של להקת הרוק האלטרנטיבי הנייברהוד. השיר נכתב על ידי חברי הלהקה ג'סי רותרפורד, זאק אייבלס וג'רמי פרידמן, והופק על ידי ג'סטין פילברואו. הוא משמש כסינגל המוביל מתוך אלבום הבכורה שלהם, I Love You.

השיר הגיע למקום הראשון במצעד השירים האלטרנטיביים של בילבורד ביוני 2013. בשלהי שנת 2020, השיר זכה לפופולריות מחודשת בעקבות שימוש רב בפלטפורמת טיקטוק. נכון ל-2022, השיר הוא אחד מ-100 השירים המושמעים ביותר בספוטיפיי.

==רקע וכתיבה==
זאק אייבלס אמר ב-Radio.com: "יום אחד ג'סי היה אצלי בבית ואני ניגנתי בגיטרה. והוא אמר, 'היי זה די מגניב, תן לי להקליט את זה'. ובמקרה זה הפך ל-"Sweater Weather". כשסיימנו לכתוב את השיר, כשהכל נאמר ונעשה אמרנו 'אוקיי, זה די טוב, אנחנו צריכים להמשיך לכתוב שירים".<ref></ref>

ג'סי רותרפורד הוסיף ואמר: "אני חושב ש-'Sweater Weather' אולי היה השיר הטוב ביותר שכתבנו אי פעם, אבל לא חשבתי שזה הולך להיות השיר הטוב ביותר שאי פעם נכתוב. זה היה כמו לקבל תקליט פלטינה, כמו לחיצה קטנה על התחת".<ref></ref>

==וידאו קליפ==
ישנם שני וידאו קליפים לשיר. הקליפ המקורי יצא לאור ב-28 במרץ 2012, אך לאחר מכן עבר למצב לא רשום. הקליפ השני של השיר בוים על ידי זאק סקולר ודניאל איגלסיאס ג'וניור ויצא ב-5 במרץ 2013. הקליפ הוא בשחור-לבן.<ref></ref>

==השפעה==
פלטפורמות מדיה חברתית משתמשות באופן קבוע בשם השיר או בהאזנה לשיר כביטוי לביסקסואליות, והוא אף מוגדר כ"המנון דו-מיני".<ref></ref> ב-Unpublished Zine נאמר שהשיר הפך להמנון דו-מיני בשל האינטימיות שלו, הנייטרליות המגדרית היחסית של המילים, לבישת בגדים "דו-מיניים" של המספר, והדמיון המלודי של השיר לשירים אחרים שהיו פופולריים בטאמבלר בזמן בו יצא, כשמשתמשים רבים החלו לבטא את הדו-מיניות שלהם.<ref name="bisexual"></ref>

==מיקומי שיא==

=== מצעדי סוף שנה ===

== נתוני מכירות ==

==קישורים חיצוניים==

==הערות שוליים==

קטגוריה:שירי 2012
קטגוריה:סינגלים מ-2012
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירי להט"ב
קטגוריה:שירים על מזג אוויר
קטגוריה:שירי פלטינה באוסטרליה
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי יהלום במקסיקו
קטגוריה:סינגלים בהוצאת קולומביה רקורדס
המיפסלודון

המיפסלודון (שם מדעי: Hemipsalodon; מילולית: "שן חצי-מספריים") הוא סוג של יונק נכחד ממשפחת ההאיניילוריים שהתקיים באמריקה הצפונית במשך האאוקן המאוחר שלפני 41.2 עד 37 מיליון שנה מזמננו. סוג זה תואר בידי החוקר אדוארד קופ ב-1885 ונכללים בו 2 מינים: H. grandis, אשר התגלה בויומינג ובמחוז ססקצ'ואן שבקנדה ו-H. viejaensis, אשר התגלה בטקסס ב-1986.

טורף קדום זה היה קרובו של ההאיניילורוס אך היה בעל גולגולת עבה ומוארכת, מזכירה את זו של ההרפגולסטיס מסדרת המזוניכידיים. הגולגולת שלו הגיעה לאורך 45 ס"מ, עם לסת תחתונה באורך 34 ס"מ והיה בעל שיניים גדולות וניבים ארוכים מאוד. מדידה של גופו הראתה שהיה גדול מאוד, גדול כמו דוב גריזלי מודרני במשקל של 150 עד 250 ק"ג ובאורך של 2 מטרים. מבנה לסתותיו עזר לו להרוג טרף קטן עד בינוני במהירות.

==קישורים חיצוניים==

==הערות שוליים==

קטגוריה:טקסונים שתוארו בידי אדוארד דרינקר קופ
קטגוריה:בעלי חיים שתוארו ב-1885
קטגוריה:האיניילוריים
קטגוריה:מגה-פאונה של הפלאוגן באמריקה הצפונית
טסאידמותריום

טסאידמותריום (שם מדעי: Tsaidamotherium; משמעות השם: "החיה של אגן קאידם המכונה "אגן טסיאדם" ") הוא סוג נכחד של יונק מקבוצת היעלים, אשר התקיים במשך סוף המיוקן שלפני כ-10 מיליון שנה מזמננו בצפון-מערב סין (במחוזות צ'ינגהאי וגאנסו) ובטיבט. 

יעל קדום זה היה אולי קרובו של כבש המושק ושל הטאקין. הוא התגלה במאובנים שתוארו ב-1835 בידי החוקר השוודי בירגר בוהלין בשנות ה-30 במהלך משלחת סינית-שוודית להרי סין. הסוג כולל 2 מינים: Tsaidamotherium hedini - אשר תואר ב-1935 ונקרא על שם מגלה הארצות סוון הדין, ו-Tsaidamotherium brevirostrum, שתואר ב-2013 ומשמעות שמו הוא: "לוע קצר".

ליונק זה הייתה קרניים בעלות 2 גדלים אי-סימטריים ייחודיים, כשהקרן השמאלית הייתה עבה וחלולה וגבוהה בהרבה מקרובתה הימנית, אשר נראתה נמוכה ושטוחה וכן קטנה בהרבה ובמראה דמתה מעט למצנפת פריגית יותר מאשר לקרן. מבנה החוטם היה בולבוסי וקצר, והלוע הייתה קצרה ודמתה ללוע של הסאיגה והטאקין המודרניים, אשר חיים היום במזרח אסיה. למרות המבנה של החיה, אשר התאים לסינון אוויר ביעילות באזורים קרים, נראה שסין הייתה שופעת ערבות וסוואנות במשך המיוקן, כך שהיא החלה לחיות על הרים גבוהים שהחלו להתפתח בסין של המיוקן, ועליהם נשבו רוחות חזקות בהרבה מהאקלים החמים של האזורים הנמוכים יותר.

מספר חוקרים מציעים שלמרות שהחיה הייתה דומה לעז, היא הייתה קרובה יותר לג'ירפיים והיה בעל קרניים דומות לאלה של הפרוליביתריום והדיסקוקריס.

==קישורים חיצוניים==

==הערות שוליים==

קטגוריה:בעלי חיים שתוארו ב-1935
קטגוריה:יעלים פרהיסטוריים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באסיה
קטגוריה:מכפילי פרסה שחיו במיוקן
קטגוריה:מאובני טקסונים שתוארו ב-1935
מרדכי דהמן

מרדכי "מוֹצי" דהמן (נולד ב-27 בינואר 1957) הוא פוליטיקאי ישראלי, ממייסדי קיבוץ מצפה שלם וראש המועצה האזורית מגילות ים המלח מיום הקמתה ב-1993 ועד לפרישתו ב-2015 בשל מעורבותו בפרשת השחיתות בישראל ביתנו.

==ביוגרפיה==
נולד ב-1957 בבת ים להורים שעלו מלוב. למד בתיכון אורט מלטון בעיר, והיה שייט מפרשיות חובב. היה חבר בתנועת הנוער העובד והלומד.

בסביבות שנת 1975, בסוף שנות התיכון שלו הצטרף לתנועת "המתנחל הצעיר", תנועה על-מפלגתית שגייסה צעירים להתיישבות, ובמסגרתה התגייס לגרעין נח"ל שהקים את האיחזות הנח"ל במצוקי דרגות שהשתקעה ואוזרחה כעבור כמה שנים במיקום אחר והפכה לקיבוץ מצפה שלם. כיהן במספר תפקידים בקיבוץ, בהם גזבר ומרכז המשק. בשנת 1993, כשיישובי צפון ים המלח שמחוץ לקו הירוק הופרדו מהמועצה האזורית תמר (בעקבות הסכמי אוסלו) והוקמה המועצה האזורית מגילות ים המלח – נבחר דהמן לעמוד בראשה. מאז, נבחר שלוש פעמים נוספות לתפקיד, האחרונה שבהן בשנת 2012.

===פלילים===
בדצמבר 2014 נעצר יחד עם מנכ"ל המועצה דוד בלאו, ונחקר באזהרה בחשד למתן שוחד לחברת הכנסת פאינה קירשנבאום ולגורמים נוספים תמורת תקציבים לפעילות המועצה. דהמן חתם על הסכם עד מדינה. בעדותו סיפר כי העביר כסף מזומן, בתוך מארזים של תמרים ומוצרי קוסמטיקה של חברת AHAVA מקיבוצו לשדלן ישראל יהושע, מקורבה של חברת הכנסת קירשנבאום, וכן לעיתון הישראלי ברוסית "יזרוס" המזוהה עם מפלגת ישראל ביתנו, ובתמורה דאגה קירשנבאום להעברת תקציב למועצה מכספים קואליציוניים של המפלגה.

ב-17 באוגוסט 2015 הודיע על התפטרותו מראשות המועצה. במכתב לתושבי המועצה כתב דהמן שכל מעשיו היו לטובת המועצה, בשל הסבך הביורוקרטי המקשה על רשות מקומית להתנהל, ולא לשם השגת רווח אישי.

==חיים אישיים==
נשוי לאביבה ואב לארבעה.

דודו נפל בעת שירותו הצבאי בשנת 1963.

==קישורים חיצוניים==
* 

==הערות שוליים==

קטגוריה:ראשי המועצה האזורית מגילות ים המלח
קטגוריה:מייסדי קיבוצים
קטגוריה:מייסדי התנחלויות
קטגוריה:בוגרי הנוער העובד והלומד
קטגוריה:פעילי מפלגת העבודה
קטגוריה:עדי מדינה ישראלים
קטגוריה:ישראלים שנולדו ב-1957
דיסקוקריס

דיסקוקריס (שם מדעי: Discokeryx; מילולית: "קרן מצופה עגולה") הוא סוג נכחד של מכפיל פרסה ממשפחת הקלימקוכרטיים, אשר היה קרוב לג'ירפיים והתקיים במזרח אסיה של סוף המיוקן לפני 17 עד 16.9 מיליון שנה מזמננו.

סוג זה תואר למדע ב-2022 בידי החוקר הסיני Shi-Qi Wang ועמיתיו והוא כלל רק מין יחיד - Discokeryx xiezhi, אשר נקרא על שם המפלצת הסינית שיאזהי , אשר הכילה על מצחה קרן אחת. הממצאים שלו תוארו ב"תצורות הלמגאי" (Halamagai Formation) שבשינג'יאנג, צפון סין.

ליונק זה היה גוף בינוני במשקל 150 ק"ג, אשר הזכיר מבנה של כבש מושק או של אייל גדול והיה בעל גולגולת עבה בעלת מבנה "דיסק" הממוקם באמצע הראש, חוליות צוואר עבות ביותר ומפרקי ראש וצוואר מסובכים מאוד, יותר מכל יונק ידוע. משערים שמבנים אלו תמכו בבסיס התארכות הצוואר האבולוציונית של הג'ירף המודרני.

סוג זה התקיים בערבות הפתוחות ובהם השתמש בראשו כדי להתנגח כמו איילים וכבשי מושק ביריביו, תוך שגולגולתו העזה שמרה על המוח מפגיעות. מבנה שיניו מרמז שניזון ממספר צמחים ושתה ממקווי מים מבתי גידול שונים, אשר מתאימים פחות ליונקים המודרניים.

==ראו גם==
*פרוליביתריום

==קישורים חיצוניים==

==הערות שוליים==

קטגוריה:מאובני טקסונים שתוארו ב-2022
קטגוריה:קלימקוכרטיים
קטגוריה:מגה-פאונה של הנאוגן באירואסיה